ઉલ્લેખનીય છે કે, આસ્ટો઼ડીયામાં સોના ચાંદીના દાગીનાનો બિઝનેશ કરતા કેતનભાઇ ચોકસી સહજાનંદ એપાર્ટમેન્ટમાં તેમની પત્ની, 10 વર્ષના પુત્ર રૂદ્ર અને 16 વર્ષની દીકરી મૈત્રી સાથે રહે છે. ગત 27મી ડીસેમ્બરની સાંજે રૂદ્ર અચાનક ગુમ થઇ ગયો હતો. આખી રાત આસપાસમાં તપાસ કર્યા બાદ પણ રૂદ્રનો પતો ન મળતા તેમણે મણીનગર પોલીસ મથકે ફરિયાદ નોંધાવી હતી . આ દરમિયાન શુક્રવારે સવારે મૈત્રીના મોબાઇલ પર અજાણ્યા નંબર પરથી કોલ આવ્યો હતો કે રૂદ્વની ડેડબોડી સરદાર પટેલ રીંગ રોડ પર બાલાજી અગોરા મોલ પાસે પડેલી છે. ત્યારબાદ કોલ ડીકનેક્ટ થઇ ગયો હતો. જેથી કેતનભાઇ અને પરિવારજનો તાત્કાલિક અગોરા મોલ પહોચ્યા હતા. પણ ત્યા કોઇ બોડી ન મળતા આ અંગે મણિનગર પોલીસ અને ક્રાઇમબ્રાંચના અધિકારીઓને જાણ કરી હતી. જેથી તાત્કાલિક પોલીસે મૈત્રીના ફોન પર આવેલા નંબરને ટ્રેક કરીને તપાસ કરતા આ ફોન ઓઢવમાં રહેતા એક યુવકનો હતો. તેની પુછપરછમાં જાણવા મળ્યુ હતું કે આ કોલ તેના મિત્રએ કર્યો હતો. જેથી પોલીસે અજય નામના સગીરની પૂછપરછ કરી હતી જેમાં ભાંગી પડ્યો હતો અને ચોંકાવનારી વિગતો આપી હતી કે રુદ્ર ની હત્યા થઈ ચૂકી છે અને અપહરણ અને હત્યાનો માસ્ટર માઈન્ડ ખુદ રુદ્રનો પાડોશી દીપ પારેખ છે. જે સહજાનંદ એપાર્ટમેન્ટ માં જ રહે છે.